Diari Oficial de la Generalitat Valenciana


Sumari del DOGV 4756, del 19-05-2004 (2004/5079)

DECRET 78/2004, de 14 de maig, del Consell de la Generalitat, pel qual s'inclou en el Catàleg de Forests d'Utilitat Pública de la Província d'Alacant la forest denominada Cabezo de las Cuevas, situada al terme municipal de Villena i que pertany a la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4756

Data del DOGV
:   19-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/5079


Data del document
:   14-05-2004

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Villena
    * muntanya de l'estat

DECRET 78/2004, de 14 de maig, del Consell de la Generalitat, pel qual s'inclou en el Catàleg de Forests d'Utilitat Pública de la Província d'Alacant la forest denominada Cabezo de las Cuevas, situada al terme municipal de Villena i que pertany a la Generalitat. [2004/5079]
  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i els articles 11, 13 i 26 del Reglament de la Llei 3/1993, de 21 de novembre, Forestal de la Comunitat Valenciana, aprovat pel Decret 98/1995, de 16 de maig, del Consell de la Generalitat, s'ha instruït el corresponent expedient de declaració d'utilitat pública i inclusió en el Catàleg de Forests d'Utilitat Pública de la Província d'Alacant de la forest denominada Cabezo de las Cuevas, i atès que s'han justificat plenament les circumstàncies que el motiven, procedix dictar el corresponent decret.
  
Per aquesta raó, a proposta del conseller de Territori i Habitatge i després de la deliberació del Consell de la Generalitat, en la reunió del dia 14 de maig de 2004,
  
DECRETE
  
Article 1
  
Es declara d'utilitat pública el terreny forestal denominat Cabezo de las Cuevas, propietat de la Generalitat, d'una superfície de 53,025 ha., que correspon a la finca inscrita en el Registre de la Propietat de Villena en el tom 911, llibre 503, foli 85, finca 41.132, inscripció 2a.
  
Article 2
  
S'inclou en el Catàleg de Forests d'Utilitat Pública de la Província d'Alacant la forest Cabezo de las Cuevas, amb el número 145, de la forma següent:
  
Província: Alacant.
  
Partit judicial: Villena.
  
Terme municipal: Villena.
  
Nom: Cabezo de las Cuevas.
  
Número: 145.
  
Pertinença: Generalitat.
  
Límits: nord, propietat particular; est, propietat particular, camí de las Delicias; sud, camí de las Delicias, i oest, propietat particular i abocador de Villena.
  
Cabuda pública: 53,025 ha.
  
Cabuda total: 54 ha.
  
DISPOSICIÓ FINAL
  
El present decret tindrà efecte des de l'endemà de la publicació en el Diari Oficial de la Generalitat Valenciana.
  
Contra el present decret les persones interessades poden interposar recurs contenciós administratiu en el termini de dos mesos, comptadors a partir de l'endemà de la publicació d'aquest decret, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant del Consell de la Generalitat, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 14 de maig de 2004
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,
  
RAFAEL BLASCO CASTANY